Узыншагъэ быдэ, насып фиIэну!
ЩIэныгъэхэм я махуэмрэ гъэ еджэгъуэщIэм зэрыщIидзэжымкIэ школакIуэхэм, студентхэм, егъэджакIуэхэм къызэрехъуэхъу телеграммэ КъБР-м и Iэтащхьэ Къанокъуэ Арсен и цIэкIэ къигъэхьащ Урысей Федерацэм и Къэрал Думэм и УнафэщIым и къуэдзэ, «ЩIэныгъэ» зыгухьэныгъэм и президент Швецовэ Людмилэ.
«Урысейм и унагъуэ мелуанхэм я дежкIэ мыр махуэ хэхащ, гугъапIэщIэхэр къэзыгъэуш, къэкIуэнум тещIыхьа мурадхэр щаубзыху махуэщ. Хэкум щызэтеува егъэджэкIэу зыхуэбгъэдэн щымыIэм и къарур хъумэнымрэ абы сэбэпынагъыу къихьым хэгъэхъуэнымрэ къэрал политикэм и унэтIыныгъэ нэхъыщхьэщ. ЩIэныгъэм и кууагъымрэ абы и фIагъымрэ куэдкIэ елъытащ ди къэралым и зыужьыныгъэр зэрекIуэкIынур, цIыхум и зэфIэкIхэр къигъэсэбэпынымкIэ иIэну Iэмалхэр.
Урысейм и «ЩIэныгъэ» зыгухьэныгъэм къыбгъэдэкIыу фIыщIэ хэха яхуэсщIыну сыхуейщ я къа-руми зэманми емыб- лэжу егъэджэныгъэм и IэнатIэм пэрытхэм икIи къэралым и цIыху нэсхэр гъэсэным и лъэныкъуэкIэ Iуэхушхуэ зэфIэзыгъэкIхэм.
Си гуми си псэми къабгъэдэкIыу сынывохъуэхъу, си ныбжьэгъу лъапIэхэ, узыншагъэ быдэ, насып, ехъулIэныгъэ, гуапагъэ фиIэну!», — итщ телеграммэм.
КъБР-м и Iэтащхьэмрэ Правительствэмрэ я пресс-IуэхущIапIэ.
